钦定古今图书集成/明伦汇编/氏族典/第352卷 > 《廖用贤尚友录》 > 侯琎
## 钦定古今图书集成/明伦汇编/氏族典/第352卷 > 《廖用贤尚友录》 > 侯琎

按《明外史侯琎传》：“琎字廷玉，泽州人。少慷慨有大志。
登宣德二年进士，授行人。使交阯，馈遗无所受，迁兵
部主事。正统初，进郎中，从王骥征麓川。麓川平，以功
拜礼部右侍郎，出镇云南，迁左。召还，调兵部。十一年
复镇云南。景帝初，贵州苗韦同烈叛，命琎总督贵州
军务讨之。捷闻，进兵部尚书。水西苗阿忽等六族自”
诉乞归化，诏琎随方处置。以劳瘁卒。